วันนี้แวะ The Jas วังหิน เพื่อหาข้าวเย็นทาน เดินไปมา ตัดสินใจแวะเข้าร้านเบตง เห็นคนน้อยน่าจะได้เร็ว เลือกสั่งบะหมี่สามสหาย ที่มีหมูแดง หมูกรอบ และกุนเชียง (ของชอบทั้งนั้น) สักพักพนักงานก็มาเสริฟ์พร้อมน้ำซุป เลยชิมน้ำซุปก่อนเลย อร่อยนะ มีรสชาติดี ซดทานได้เรื่อยๆ คราวนี้มาชิมบะหมี่บ้าง อื้มม เส้นบางเหนียวนุ่ม ผ่าน ต่อมาชิมหมูแดงก็พอใช้ได้นะ แต่หมูกรอบ มีความไม่กรอบมากเลย กุนเชียงก็ธรรมดามาก นึกว่าจะอร่อยเหมือนกุนเชียงข้าวหมูแดงอะไรประมาณนี้ สรุปคุณภาพรวมก็พอได้อยู่ ราคาก็ถือว่าโอเคไม่แพง